बर्मा , डिसेम्बर 14 : गोबाव सम जालांनाय बड'लैन्ड जेंनानि दाबिखौ लानानै बाक्सा जिल्लानि बर्मायाव दिनै ( सुक्रबार ) फुंबिलिनि 10 रिंगानिफ्राय रोजा रोजा बर' राज्यो राजाफोरा डिसेम्बर दान्नि गोजांनाय आरो राव , हारि धोरोमखौ नेवसिनानै खौसे जानानै धर्ना होनाय हाबाफारिआ ABSU , NDFB ( P ) & P JACBM आफादफोर जुथायै बान्जायनायजादों होन्ना मिथिनो मोनो । बे हाबाफारिआव दुलाराय बर' फरायसा आफादनि गाहाय नेहाथारि लरेन्स इसलारि बिथांआ बावैसो सिगां बाराव बिरबायनाय इउ . टी . सी दाफुंनायनि रादाबआ नंखाय आरो 50 बोसोर जालांनाय दाबिजों इउ . टी . सीआ बर' माहारिखौ गोजोनहोनो हाया आरो गनायनानै लाया होन्ना खौरांगिरिफोरनि मोगा मोगिआव बुङो । दुलाराय बर' फरायसा आफादनि गाहाय आफादगिरि प्रमद बर' बिथांआ गोबां राज्यो राजाफोरनि बाहागो लानायखौ नुनानै साबायखर होयो । गोदान दिल्लीआ बड'लैन्ड जेंनानि दाबिखै माब्लाबा बावगारनो नागिरो बेनिखायो बे सुबुंगौमाफोरखौ फारि फारि लाबोनाय जादों होन्ना राज्यो राजानो फोरमायथिनानै होयो । बिथांआ बुङोदि , बड'लैन्डनि अनगायै जेबो नाङा , बड'लैन्डखौ नांगौल' नाङा नाथाय जेरैखिजाया नांथारगौ होन्ना बुङो । बिथांआ गावनि बेसेनगोसा गोलाव बिबुंथिजों राज्यो राजाफोरखौ गोजांस्रिउहोयो । 
बड'लैन्ड दाबिनि जेंनाखौ लानानै बाक्सा जिल्लानि बर्मायाव सुबुं गौमा